Jan Böhmberman Saksamaa teleauhindade tseremoonial 2021. aastal
Jan Böhmermann 2011. aastal
Jan Böhmermanni autogramm
**Jan Böhmermann** (sündinud 23. veebruaril 1981 Bremenis) on saksa ajakirjanik, tele- ja raadiosaatejuht, meelelahutaja, satiirik, muusik, kirjanik ning filmiprodutsent.

Rahvusvaheline tuntus tuli Türgi presidenti pilava luuletusega ZDF-i telekanali saates Neo Magazin Royale 2016. aastal.

Nooruspõlv ja haridus
---------------------

Jan Böhmermann kasvas Bremenis, kus omandas ka keskhariduse. Ta isa oli sakslasest politseinik ja ema Poolast pärit sakslane, isa suri leukeemiasse. Õppis Kölni ülikoolis aastatel 2003–2005 ajalugu, sotsioloogiat, teatri-, filmi- ja teleteadusi, kuid katkestas õpingud.

Saated
------

Böhmermann juhib telekanalis ZDF iganädalast saadet Neo Magazin Royale, kus lahkab satiirilises võtmes aktuaalseid sündmusi ja probleeme. Enne seda oli ta raadiosaatejuht.

Skandaal 2016. aastal
---------------------

Saksamaa türklaste kogukond on suurim teine rahvusgrupp riigis. 2016. aastal kritiseeris Böhmermann Türgi riigipea Recep Tayyip Erdogani sõnavabaduse piiramise pärast ning kandis ette luuletuse "Schmähgedicht" ehk "Laimuluuletus", mille peale riigipea ta riigipäid solvamast keelava vana seaduse e. *lese majeste* seaduse alusel kohtusse kaebas. Süüdimõistvat otsust ei tulnud. Böhmermann andis aga 2019. aastal Saksamaa peaministri Angela Merkeli kohtusse, kuna viimane oli luuletuse hukka mõistnud. Merkel oli märkinud, et luuletus oli sihilikult solvav, kuid saatejuht sellega ei nõustunud, kuna enne luuletust ta toonitas, et demonstreerib, mis vahe on sihilikul solvangul ja kriitikal. Seadusest, mille alusel Erdogan Böhmermanni kohtusse andis, loobuti 2017. aastal. Merkel tunnistas hiljem, et oli märkust tehes eksinud.

Skandaal 2019. aastal
---------------------

2019. aastal avaldati kaadrid Ibiza villas toimunud kohtumisest Austria asekantsleri ja paremäärmusliku partei FPÖ juhi Heinz-Christian Strache ja teenete eest raha pakkunud vene oligarhi naise vahel. Varjatud kaameraga filmitud kaadreid seostati Jan Böhmermanniga, kuna vastavaid vihjeid tegi ta enne video ilmsikstulekut. Skandaali tulemusel lahkus parteijuht kohalt ja Austria valitsus lagunes. Sama aasta sügisel anti teada, et Böhmermann produtseerib juhtunu põhjal filmitavat filmi.

Tunnustus
---------

2023 – Grimme auhind saate "ZTF Magazin Royale" eest

2016 – Grimme auhind saate "Neo Magazin" eest

Vaata ka
--------

* John Oliver
* Jon Stewart

Viited
------

1. 1 2  "Jan Böhmermann". *Deutsche Welle*. Vaadatud 20.04.2021.
2. ↑  Laugen, Lauri (13.04.2016). "Türgi presidenti solvanud Saksa telekoomik võeti ähvarduste tõttu politsei kaitse alla". *Delfi*. Vaadatud 20.02.2021.
3. ↑  Redaktion, Westfälische Nachrichten (11. aprill 2016). "Porträt: Jan Böhmermann - verwirrender Ironie-Virtuose". *Westfälische Nachrichten* (saksa). Vaadatud 24. detsembril 2022.
4. ↑  ""Die Leute haben einfach zu viel Abitur"". *stern.de* (saksa). 2. detsember 2015. Vaadatud 24. detsembril 2022.
5. ↑  "Germany's Largest Minority: What it means to be Turkish in a 'non-immigrant' country". *Berlin Beyond Borders*. Vaadatud 20.04.2021.
6. 1 2  "German satirist Jan Böhmermann sues Angela Merkel over Erdogan poem remark". *Deutsche Welle*. 02.04.2019. Vaadatud 20.04.2021.
7. 1 2  Veermäe, Kadri (24.09.2019). "Austria paremäärmuslased raputasid hiigelskandaali mõne kuuga maha". *Eesti Päevaleht*. Vaadatud 20.04.2021.
8. ↑  "Böhmermann kannte Video von Heinz-Christian Strache". *Aachener Zeitung*. Vaadatud 20.04.2021.
9. ↑  "Jan Böhmermann und David Schalko verfilmen die Ibiza-Affäre". *Horizon*. Vaadatud 20.04.2021.
10. ↑  "Böhmermann und Sandmännchen bekommen den Grimme-Preis". *tagesschau.de* (saksa). 21. märts 2023. Vaadatud 21. märtsil 2023.
11. ↑  "Jan Böhmermann". *Grimme-Preis* (saksa). Vaadatud 21. märtsil 2023.